བོད་ཡུལ་དབུས་ཀྱི་རྒྱལ་པོ་མཆོག།གནམ་རི་སྲོང་བཙན་ཡན་ཆད་ལ།།བོད་ལ་ཡི་གེ་མེད་ཅེས་གྲག།ཆོས་རྒྱལ་སྲོང་བཙན་སྒམ་པོའི་དུས།།མཁན་པོ་ཐོན་མི་སམྦྷོ་ཊས།།ཁ་ཆེའི་ཡི་གེ་ལ་དཔེ་མཛད་ནས་ལྷ་སའི་སྐུ་མཁར་མ་རུ་བྱ་བར་རྗེ་བློན་མཚམས་བཅད་ནས་བརྩམས་པར་གྲགས།ལཱཉྫའི་ཡི་གེར་དཔེར་མཛད་ནས།།དབྱངས་ཡིག་ཨི་ཨུ་ཨེ་ཨོ་བཞི།།གསལ་བྱེད་ཀ་སོགས་སུམ་ཅུ་མཛད།།དེ་ལས་རྗེས་སུ་འཇུག་པ་བཅུ།།དེ་ལས་ཀྱང་ནི་སྔོན་འཇུག་ལྔ།།ར་ལ་ས་ཡི་མགོ་གསུམ་དང།།ཡ་ར་ལ་ཡི་སྨད་འདོགས་གསུམ།།ད་དང་ས་ཡི་ཡང་འཇུག་སོགས།།སྟོན་པའི་བསྟན་བཅོས་རྣམ་བརྒྱད་མཛད།།ཅེས་གྲགས་ནའང་བསྟན་པ་འཕེལ་འགྲིབ་ཀྱི་དབང་གིས་དེང་སང་སུམ་ཅུ་པ་དང་རྟགས་འཇུག་གཉིས་ལས་མི་སྣང་ངོབཀའ་སྲོལ་དེ་ཉིད་ལ་བརྟེན་ནས།།ལོ་པཎ་སྐྱེས་མཆོག་དུ་མ་ཡིས།།རྒྱ་གར་རྒྱ་ནག་ཁ་ཆེ་དང།།ལི་དང་བལ་པོའི་ཡུལ་སོགས་ནས།།ཐུབ་པའི་གསུང་རབ་སྣ་ཚོགས་བསྒྱུར།།བརྡ་ཡང་མི་འདྲ་སྣ་ཚོགས་གྱུར།།ཆོས་རྒྱལ་རལ་པ་ཅན་གྱི་དུས།།སྐ་ཅོག་ཞང་སོགས་མཁས་མང་གིས།།རྒྱལ་པོའི་བཀས་བསྐུལ་གསར་བཅད་ཀྱི།།སྐད་ཀྱིས་བརྡ་སྦྱར་གཏན་ལ་ཕབ།།སླད་ནས་རིན་ཆེན་བཟང་པོ་དང།།བློ་ལྡན་ཤེས་རབ་ལ་སོགས་པ།།མཁས་མཆོག་རྣམས་ཀྱང་དེ་ལ་བརྟེན།།ཁོ་བོས་མཁན་པོ་ཐོན་མིའི་གཞུང།།སུམ་ཅུ་པ་དང་རྟགས་འཇུག་གིའདི་གཉིས་ཀ་ལ་ཊཱིཀྐ་རེ་བྱས་ཡོད་ཅིང་འདི་ཡང་དེ་དག་དབང་དུ་བྱས་ནས་བཤད་པས་སོ།།དོན་ཡང་ལེགས་པར་གཏན་ལ་ཕབ།།སྐ་ཅོག་རིན་ཆེན་བཟང་པོ་དང།།བློ་ལྡན་ཤེས་རབ་ཤོང་དཔང་སོགས།།མཁས་མང་ལེགས་བཤད་བཅུད་མྱངས་ཏེ།།འཕགས་ཡུལ་སྐད་དང་གངས་ཅན་གྱི།།གསུང་རབ་བརྡ་ལ་འདྲིས་པའི་བློས།།དོན་འདི་ལེགས་པར་བཀོད་པ་ཉིད།།གང་ཞིག་གསུང་རབ་རྣམས་ཀྱི་དོན།།གཏན་ལ་འབེབས་ན་སྨོས་ཅི་འཚལ།།འཇིག་རྟེན་ཕལ་པའི་རྣམ་གཞག་ཅིག།བྱེད་ཀྱང་ཚིག་གི་སྦྱོར་བ་གཅེས།།འདི་ནི་མཁས་རྨོངས་འབྱེད་པ་སྟེ།།དོན་འདི་ཁོང་དུ་ཆུད་པའི་མི།།མང་པོ་འདུས་པའི་ནང་དག་ཏུ།།མཁས་པའི་སྟན་ལ་འདུག་པར་དབང༌།།འདི་ལ་ནོངས་པའི་ཆ་མཆིས་ན།།མཁས་པ་དག་གིས་བཅོས་པར་གསོལ།།ལེགས་པར་བཤད་པའི་དགེ་ཚོགས་ཀྱང།།ཐུབ་བསྟན་གསལ་བའི་འོད་དུ་གྱུར།།ལེགས་སྦྱར་བརྡ་སྤྲོད་ཀ་ལཱ་ཙནྡྲ་པ་ཎི་ནི།།སཱ་ངྷུ་ཀཱརྟི་རབ་འབྱོར་ཟླ་བ་དྲག་འབྱོར་དང།།བགྲོད་དཀའ་སེང་གེ་ཆོས་འབངས་འཆི་མེད་སེང་གེ་སོགས།།ཤོང་དཔང་བརྒྱུད་པའི་བླ་མས་ལེགས་བཤད་གང་ཡིན་དང།།བོད་ཀྱི་མཁན་པོ་ཐོན་མིའི་སུམ་རྟགས་བསྟན་བཅོས་དང།།སྐ་ཅོག་སོགས་ཀྱི་གསར་བཅད་སྒྲ་སྦྱོར་བམ་གཉིས་དང༌།།དག་བྱེད་མཁན་པོའི་གངྒཱ་སྙེ་ཐང་པ་གྲགས་པ་སེང་གེབདུད་རྩིའི་ཆུ་རྒྱུན་གཙང་ནག་ཕུག་པ་ཐུགས་རྗེ་སེང་གེའིདང།།སྟག་སྟོན་གཞོན་ནུ་དཔལའོད་ཟེར་བརྒྱ་པ་བུ་སྟོན་སེང་གེ་འོདསྒྲ་དོན་རྒྱ་མཚོའི་མེ་ལོང་དང།།རྗེ་བྱམས་པ་གླིང་པའིསྨྲ་བའི་བརྒྱན་དང་བསམ་སྡིངས་པ་ཀུན་བསམ་གྱིའཁྲུལ་པ་སྤོང་བ་ལ་སོགས་པའི།།ལེགས་བཤད་སྙིང་པོ་གཅེས་སོ་འཚལ་རྣམས་འདིར་བསྡུས་ཏེ།།ཡི་གེར་འབྲི་དང་སྨྲ་དང་འཆད་དང་རྩོམ་པ་སོགས།།ཀུན་ལ་ཕན་ཕྱིར་རྣམ་དཀར་བསམ་པས་འདི་བརྩམས་སོ།།།།